section_heading: Fotografije
paragraph_text: Dana 13. prosinca 1902. Prokudin-Gorski je objavio tehniku izrade dijapozitiva u boji metodom trobojne fotografije, a 1905. godine patentirao je svoj senzibilizator koji je bio daleko superiorniji od sličnih strane proizvodnje. Procedura se sastojala od izrade brzog niza monokromatskih slika, od kojih je svaka prošla kroz filtar u drukčijoj boji (crvena, zelena, plava). Projiciranjem sve tri monokromatske slike dobivala se vjerna reprodukcija na projekcijskom platnu.